Legal Document

Category: 224

Text:
74. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. Γ3/342  της 28 Ιουν. /6 Αυγ. 1991 (ΦΕΚ Β΄ 619) Τροποποίηση και συμπλήρωση της Γ3/290/5.6.91 απόφασης Υπουργού Εθν. Παιδείας και Θρησκευμάτων «Μεταβίβαση της περιουσίας των Παιδαγωγικών Ακαδημιών και Σχολών Νηπιαγωγών. (ανωτ. αριθ. 73). Έχοντας υπόψη: 1.Τις διατάξεις του άρθρ. 113 παρ. 10 του Νόμ.  1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101 Α΄). 2.Τις διατάξεις του Π.Δ. 24/1991 «Παράταση προθεσμίας του άρθρ. 1 παρ. 1 του Π.Δ. 345/1990, παύση λειτουργίας Παιδαγωγικών Ακαδημιών και Σχολών Νηπιαγωγών και ρύθμιση σπουδαστικών και άλλων θεμάτων» (ΦΕΚ 9 Α΄). 3.Τη Γ3/290/5.6.1991 υπουργική απόφαση «Μεταβίβαση της περιουσίας των Παιδαγωγικών Ακαδημιών και Σχολών Νηπιαγωγών» (ΦΕΚ 466 Β΄). 4.Την Η/2871/30.4.1990 απόφαση του Πρωθυπουργού και του Υπουργού Εθνικής Παιδείας και Θρησκευμάτων «Ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων Βασ. Μπεκίρη και Καλλιόπη Μπουρδάρα» (ΦΕΚ 296 Β΄), αποφασίζουμε: Τροποποιούμε και συμπληρώνουμε τη Γ3/290/ 5.6.1991 υπουργική απόφαση «Μεταβίβαση της περιουσίας των Παιδαγωγικών Ακαδημιών και Σχολών Νηπιαγωγών» (ΦΕΚ 466 Β΄), ως ακολούθως: 1.Η κυριότητα της πάσης φύσεως ακίνητης περιουσίας της Παιδαγωγικής Ακαδημίας Θεσσαλονίκης μεταβιβάζεται, από 1.7.1991, και περιέρχεται αυτοδικαίως και χωρίς άλλες διατυπώσεις στο Πανεπιστήμιο Θεσσαλονίκης- Παιδαγωγικό Τμήμα Δημοτικής Εκπαίδευσης με έδρα τη Θεσσαλονίκη, αντί της Ειδικής Παιδαγωγικής Ακαδημίας Θεσσαλονίκης που οριζόταν με την τροποποιούμενη Γ3/290/5.6.1991 απόφαση. «2. Η κυριότητα της πάσης φύσεως κινητής περιουσίας της Παιδαγωγικής Ακαδημίας Θεσσαλονίκης, μεταβιβάζεται και περιέρχεται από της δημοσιεύσεως της παρούσης αυτοδικαίως και χωρίς άλλες διατυπώσεις στο Παιδαγωγικό Τμήμα του Αριστοτελείου Πανεπιστημίου Θεσσαλονίκης, στο οποίο έχει περιέλθει και μεταβιβασθεί και η ακίνητη περιουσία αυτής». Η παρ. 2, αντικαταστάθηκε ως άνω από την Γ3/530/3-18 Δεκ. 1991 (ΦΕΚ Β΄ 1026) Απ. Υπ. Εθν. Παιδείας και Θρησκευμάτων. 3.(Προσθέτεται παράγραφος στο άρθρ. 2 της Γ3/290/1991 (ΦΕΚ Β΄ 466) ) Απ. Υπ. Παιδείας, ανωτ. αριθ. 73). Κατά τα λοιπά ισχύει η Γ3/290/5.6.1991 υπουργική απόφαση. (Μετά τη σελ. 264,40) Σελ. 264,401 Τεύχος 1152- Σελ. 77 Παιδαγωγικές Ακαδημίες 32.Γ.ζ.74